b'\n_START_ARTICLE_\nSimulator letenja\n_START_PARAGRAPH_\nSimulator letenja (ang. Flight Simulator) je naprava, ki simulira pogoje letenja in se uporablja za treniranje pilotov, , simuliranje nevarnih situacij, ki jih zaradi varnosti ni mogo\xc4\x8de vaditi v realnem letalu, npr. po\xc5\xbear ali pa odpoved motorja ali drugih sistemov. Simulatorji letenja se uporabljajo tudi pri na\xc4\x8drtovanju letal, konstruktorji simulirajo obna\xc5\xa1anje letala pri razli\xc4\x8dnih hitrostih, pri razli\xc4\x8dni temperaturi in tlaku zraka, v turbulenci, v pogojih kjer se nabira led in tako naprej. Simulatorji so veliko cenej\xc5\xa1i, kot letenje v resni\xc4\x8dnih letalih._NEWLINE_Obstaja ve\xc4\x8d tipov simulatorjev, ki se razlikujejo po sofisticiranosti in na\xc4\x8dinu uporabe. Preprostej\xc5\xa1i lahko delujejo na obi\xc4\x8dajnem osebnem ra\xc4\x8dunalniku, npr. voja\xc5\xa1ke igrice, ki so bolj prirejeni igranju. Bolj realni simulatorji, kot je npr. Microsoft Flight Simulator; precej dobro simulirajo obna\xc5\xa1anje letala, imajo kokpit precej podoben realnem vendar za la\xc5\xbejo uporabo poenostavljen, letali\xc5\xa1\xc4\x8da in teren so modelirana na resni\xc4\x8dnih, da se spreminjati vreme in druge parametre. Obstajajo tudi dodatki za MFS npr. PMDG 737, ki zelo realno simulirajo pilotsko kabino aktualnega letala, z vsemi gumbi in stikali, da se tudi nastaviti potovalni ra\xc4\x8dunalnik, avtopilot in skoraj vse druge sisteme. _NEWLINE_Nekoliko bolj sofisticiran je FNPT (Flight Navigation and Procedures Trainer), ki ima univerzalno kabino za ve\xc4\x8d tipov letal. Prikazovalniki so LCD in se spreminjajo glede na to katero letalo izberemo. Kabina je fiksna in se ne premika kot v Level D simulatorju._NEWLINE_Uporabljajo se za letenje pod instrumentalnimi pogoji - IFR in za CPL licenco. Tr\xc5\xbena cena na uro je okrog 140 Evrov (obratovalna dosti manj), malce ceneje kot realna letala. V Slovenija sta dva taka simulatorja pri letalski \xc5\xa1oli Adrii in Solinair._NEWLINE_Najnaprednej\xc5\xa1i simulatorji, kot je FFS (Full Flight Simulator) Level D se uporabljajo za treniranje komercialnih pilotov za dolo\xc4\x8den tip letala t. i. Type Rating za Airbus A320. Kokpit in vsa stikala so identi\xc4\x8dna kot v realnem letalu. Simulator je name\xc5\xa1\xc4\x8den v kupoli in ima hidravli\xc4\x8dne sisteme, ki premikajo kabino na podlagi ukazov pilota. 150 x 40 stopinjski prikazovalniki ponujajo skoraj identi\xc4\x8den razgled kot iz realnega letala. Ve\xc4\x8dina treniranja za dolo\xc4\x8den tip letala t. i. Type Rating, pilot opravi v simulatorju. V nekaterih primerih se da dobiti Type Rating samo na simulatorju, brez da bi pilot kdajkoli letel v realnem letalu. Ve\xc4\x8dina u\xc4\x8denja je osredoto\xc4\x8dena na nevarne pogoje, ki se jih ne da opraviti v realnem letalu. Vsak komercialni pilot mora vsaj dvakrat na leto opraviti test na simulatorju. Level D simulatorjev je sorazmerno malo, ker vsak tip letala zahteva svoj simulator. Za letala iste dru\xc5\xbeine kot npr. Airbus A320 (A318, A319, A320 in A321) ali pa 737NG (737-600, 737-700, 737-800, 737-900), ki imajo skoraj identi\xc4\x8den kokpit ni potreben rating za vsako razli\xc4\x8dico posebej. Cena za Level D simulator je \xc4\x8dez deset milijonov evrov in so zasedeni skoraj 24 ur na dan. _NEWLINE_V Sloveniji ni nobenega Level D simulatorja._NEWLINE_Vojska uporablja Full Mission Simulator (FMS) simulatorje.'